Diari Oficial de la Generalitat Valenciana


Sumari del DOGV 2642, del 11-12-1995 (1995/836927)

RESOLUCIÓ de 20 de novembre de 1995, de la Direcció General de Conservació del Medi Natural, per la qual es declara refugi de caça la muntanya Puigcampana (terme municipal de Finestrat, Alacant).
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2642

Data del DOGV
:   11-12-1995

Secció del DOGV
:   ALTRES DISPOSICIONS

Número del document
:   1995/836927


Data del document
:   20-11-1995

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 20 de novembre de 1995, de la Direcció General de Conservació del Medi Natural, per la qual es declara refugi de caça la muntanya Puigcampana (terme municipal de Finestrat, Alacant).   
Vist l'acord adoptat per l'Ajuntament de Finestrat de data 15 de desembre de 1994, en el qual donen la conformitat a la sol·licitud presentada pel president de la societat de caçadors La Solana de Finestrat per a crear un refugi de caça a la muntanya Puigcampana.  
Vist l'informe dels Serveis Territorials de Medi Ambient d'Alacant per a declarar refugi de caça, estació biològica, la muntanya Puigcampana.  
Vista la proposta del Servei de Protecció d'Espècies.  
Vist l'article 6 de l'Ordre de 15 de febrer de 1994, de la Conselleria de Medi Ambient, per la qual es regulen les subvencions per a la millora i la conservació de la fauna silvestre i les espècies cinegètiques.  
A l'empara de l'article 11 de la Llei 1/1970, de 4 d'abril, de Caça, i de l'article 12 del reglament que la desenvolupa.  
Fent ús de les facultats que tinc atribuïdes, resolc:  
Article primer  
Declarar refugi de caça, estació biològica, la muntanya Puigcampana, de 554 hectàrees, el croquis de la qual s'adjunta en l'annex I, situada al terme municipal de Finestrat, província d'Alacant.  
Article segon  
En aquest refugi de caça, per tal d'assegurar la conservació de les espècies de la fauna, estarà permanentment prohibit l'exercici de la caça.  
Això no obstant, quan hi haja raons d'ordre biològic, tècnic o científic que aconsellen la captura o la reducció de determinats exemplars, el director territorial del Servei Territorial de Medi Ambient d'Alacant podrà concedir l'oportuna autorització i fixar les condicions aplicables a cada cas.  
Article tercer. Propietat i límits de la muntanya declarada refugi de caça  
Superfície: 554 hectàrees.  
Propietat: 542 hectàrees de l'Ajuntament de Finestrat, 12 hectàrees de particulars.  
Límits  
Nord: terme municipal de Benimantell  
Est: terme municipal de Benidorm  
Sud: terme municipal de Finestrat  
Oest: terme municipal de Finestrat.  
Article quart  
Els terrenys cinegètics objecte del refugi se senyalitzaran amb els senyals que indica la Resolució de 26 d'abril de 1988, de la Conselleria d'Agricultura i Pesca, corresponents a refugis de caça.  
Contra aquesta resolució, que no posa fi a la via administrativa, es pot interposar recurs ordinari davant de la consellera d'Agricultura i Medi Ambient, en el termini d'un mes comptador des de la rebuda d'aquesta resolució, d'acord amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 20 de novembre de 1995.- La directora general de Conservació del Medi Natural: Pilar MáÑez Capmany.